പെന്ഷന്കാര് ധര്ണ നടത്തി പൊന്കുന്നം: കേരള സ്റ്റേറ്റ് സര്വീസ് പെന്ഷനേഴ്സ് അസോസിയേഷന് കാഞ്ഞിരപ്പള്ളി നിയോജക മണ്ഡലം കമ്മിറ്റിയുടെ നേതൃത്വത്തില് പൊന്കുന്നം സബ് ട്രഷറിക്ക് മുന്പില് ഒപി ചികിത്സ ഉറപ്പ് വരുത്തി ആരോഗ്യ ഇന്ഷ്വറന്സ് പദ്ധതി ഉടന് നടപ്പിലാക്കണമെന്ന ആവശ്യമുന്നയിച്ച് ധര്ണ നടത്തി. കോണ്ഗ്രസ് ജില്ലാ കമ്മറ്റിയംഗം സുരേഷ് ടി. നായര് ധര്ണ ഉദ്ഘാടനം ചെയ്തു. കെ.കെ. ശശീന്ദ്രബാബു അധ്യക്ഷത വഹിച്ചു. സേവ്യര് മൂലകുന്ന്, സി. വിശ്വനാഥന് ആചാരി, സി.എം. സാമുവല്, കെ.എം. സുരേന്ദ്രന് എന്നിവര് പ്രസംഗിച്ചു. പെരിങ്ങളം ക്ഷേത്രത്തില് മോഷണംപൂഞ്ഞാര്: പെരിങ്ങളം മഹാദേവ ക്ഷേത്രത്തില് മോഷണം. ക്ഷേത്രം ഓഫീസിന്റെ വാതിലും കാണിക്കവഞ്ചിയും തകര്ത്താണ് മോഷണം നടത്തിയത്. ഇന്നലെ ഉച്ചയ്ക്കു ശേഷമാണ് മോഷണവിവരം ക്ഷേത്രം ഭാരവാഹികള് കണ്ടെത്തിയത്. വിവരം അറിഞ്ഞ ഉടന് ഭാരവാഹികളും പഞ്ചായത്ത് അംഗം സജി കദളിക്കാട്ടിലും ഈരാറ്റുപേട്ട പോലീസില് വിവരം അറിയിച്ചു. പോലീസിന്റെ നേതൃത്വത്തില് സ്ഥലത്തെത്തി പരിശോധന നടത്തി. രണ്ടര വര്ഷത്തിനിടെ രണ്ടാം തവണയാണ് സമാനരീതിയില് മോഷണം നടന്നത്. കാണിക്കവഞ്ചിയില് നിന്ന് തുക എടുത്തിട്ട് ഒരുമാസത്തിലധികമായെന്ന് ക്ഷേത്രം ഭാരവാഹികള് അറിയിച്ചു. മണ്ഡലം കണ്വന്ഷന്പാലാ: എന്സിപി പാലാ നിയോജകമണ്ഡലം കണ്വന്ഷന് ജില്ലാ പ്രസിഡന്റ് സുരേഷ് ബാബു ഉദ്ഘാടനം ചെയ്തു. ബ്ലോക്ക് പ്രസിഡന്റ് ബേബി ഊരകത്ത് അധ്യക്ഷത വഹിച്ചു. ജില്ലാ വൈസ് പ്രസിഡന്റ് ബെന്നി മൈലാടൂര് മുഖ്യപ്രഭാഷണം നടത്തി.